Nov 11,2016
ఎన్‌ఎండీసీలో విజిలెన్స్‌ వారోత్సవాలు
నవతెలంగాణ, వాణిజ్య విభాగం: దేశంలో అంతకంతకు పేరుకుపోతున్న అవినీతిని నిర్మూలించడంలో ప్రజలు కీలక పాత్ర పోషించాలని తెలంగాణ ముఖ్యమంత్రి కార్యాలయం ప్రిన్సిపల్‌ సెక్రెటరీ ఎస్‌.నర్సింగ్‌రావు అన్నారు. ఎన్‌ఎండీసీ సంస్థలో ఏర్పాటు చేసిన విజిలెన్స్‌ వారోత్సవాల ముగింపు కార్యక్రమంలో ఆయన పాల్గొని ప్రసంగించారు. విద్యార్థులు మంచి లక్షణాలతో పాటు నీతినియమాలను అలవర్చుకొని దేశ సమైఖ్యతకు పాటుపడాలని సూచించారు. విజిలెన్స్‌ వారోత్సవాల ప్రారంభం కార్యక్రమంలో ఎన్‌ఎండీసీ టెక్నికల్‌ విభాగం డైరెక్టర్‌ డాక్టర్‌ నరేంద్ర కే నంద సిబ్బందితో అవినీతి రహిత సమాజం నిర్మాణం దిశగా పని చేస్తామంటూ ప్రమాణం చేయించారు. వారోత్సవాల్లో భాగంగా పలు విజిలెన్స్‌ అవగాహన కార్యక్రమాలను ఏర్పాటు చేశారు. క్విజ్‌, వక్తృత్వ, ఎస్సే రైటింగ్‌ వంటి విభాగాల్లో పోటీలను నిర్వహించారు. చివరిరోజు కార్యక్రమంలో ఈ పోటీల్లో విజేతలకు నర్సింగ్‌రావు చేతుల మీదుగా బహుతమతులను అందజేశారు. ఈ కార్యక్రమంలో ఎన్‌ఎండీసీ డైరెక్టర్లు డాక్టర్‌ నరేంద్ర కే నంద, టీఆర్‌కే రావు, పి.కె.సత్‌పతి, అహ్లూవాలియాతో పాటు సంస్థ సీనియర్‌ అధికారులు పాల్గొన్నారు.